26/09/2014 | Administración LocalMunicipal
Mugardos
Axudas ás familias para o Nadal 2014

O obxecto desta convocatoria é regular a concesión de subvencións de pago único anual ás familias con menor nivel de recursos económicos, e que cumpran os requisitos de acceso ás axudas aquí establecidas para a adquisición dos regalos de Nadal para os/as seus fillos e fillas, que estando en convivencia cos/cas solicitantes, non teñan 13 anos cumpridos o 6 de xaneiro de 2015.1. Estar empadroada/o no Concello de Mugardos e ter á súa custodia fillos ou fillas menores de 13 anos (non ter cumpridos 13 anos o día 6/01/2015), para os/as que se solicitará a axuda.2. Que a renda per cápita familiar non supere o 80% do IPREM.3. Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de Subvencións de Galicia. Coas subvencións cubriranse os gastos derivados da adquisición de regalos para o Nadal 2014, a saber, xoguetes, xogos educativos, libros, e/ou material necesario para práctica dalgunha das actividades culturais e deportivas (por exemplo, patíns, equipamento para natación, instrumento musical, etc.) que se correspondan coa idade do/a menor ao que vai dirixida a axuda e nos termos establecidos nas presentes bases. a) As solicitudes para a concesión destas axudas formalizaranse no impreso normalizado que se inclúe como Anexo l. Poderán obterse nas oficinas de servizos sociais e presentaranse no Rexistro Municipal do Concello de Mugardos. b) Xunto coa solicitude, no modelo normalizado e debidamente cuberto, presentarase a seguinte documentación: - fotocopia do DNI do solicitante (pai, nai ou titor/a). - Fotocopia do libro de familia no que figuren tódolos membros da unidade familiar. - Informe de convivencia (expedirase de oficio por parte do Concello) - Fotocopia da declaración da renda correspondente ao exercicio 2013 dos proxenitores ou titores/as legais. No caso de non estar obrigado/a a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda ou autorizar a o Concello de Mugardos á consulta deses datos segundo modelo autorizado asinado por tódolos integrantes da unidade familiar maiores de 18 anos. Nos casos de separación ou divorcio estarase ao previsto na base 7ª para a determinación dos membros da unidade familiar. - Declaración responsabel de atoparse ao corrente coas obrigas tributarias fronte a Seguridade Social, Axencia Tributaria e Concello de Mugardos e de non estar incurso/a en ninguha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, e autorización ao concello de Mugardos para que realice as comprobacións oportunas durante todo o período que dure o proceso, segundo Anexo ll. - O concello poderá requirir das persoas solicitantes, en calquera momento aclaración da documentación presentada, e calquera outra necesaria para a valoración da solicitude. As unidades familiares que teñan entregado documentación do departamento de servizos sociais para calquera xestión, que conste no seu expediente e que sexa válida poderán quedar eximidas da presentación desta documentación unha vez sexa revisada polo persoal do departamento. A solicitude presentarase no rexistro xeral do Concello de Mugardos, de luns a venres en horario de 9:00 a 14:00 horas ou os sábados de 9:00 a 13:00 horas, ou a través das formas establecidas no artigo 38.4 da Lei 30/92, de Réxime xurídico das administracións públicas e do procedemento administrativo común. O prazo de presentación de solicitudes será de 10 días naturais dende o día seguinte a publicación das presentes bases no BOP. O Concello de Mugardos concederá os vales ás persoas solicitantes que reúnan os requisitos previstos nestas bases, nos seguintes importes por familia segundo os/as menores de 13 anos que a compoñan: Na valoración das solicitudes teranse en conta a renda per cápita familiar e o exercicio fiscal 2013. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: - Os pais non separados legalmente e, no seu caso, o titor/a ou persoa encargada da garda e protección do/a menor. - Os/as fillos/as menores de idade, con excepción dos emancipados. - Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. - Os/as fillos/as solteiros/as menores de vintecinco anos e que convivan no domicilio familiar a 31 de decembro do ano 2013. - Cando non exista vínculo matrimonial a unidade familiar entenderase constituída polo pai, a nai e todos os/s fillos/as dos pais que convivan con eles e que reúnan os requisitos do apartado anterior. - No caso de separación ou divorcio, non se considerará membro da unidade familiar aquel que non conviva co solicitante da axuda. En cambio, si terá a consideración de membro computable o novo cónxuxe ou persoa unida aopai/nai e que si conviva co solicitante. A separación ou divorcio acreditarase mediante sentenzaxudicial que determine a mesma, ou convenio regulador onde conste a custodia do menor. - No caso de familias monoparentais, e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita mensual, entendendo por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para os efectos, teñen a consideración de ingresos a suma da base impoñible xeral coa base impoñible do aforro, do imposto sobre a renda das persoas físicas. Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF 2013, poderán achegar esta documentación xustificativa da dita circunstancia para que se teña en conta na valoración. Nos casos de separación ou divorcio estarase ao previsto nestas bases para a determinación dos membros da unidade familiar. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. O importe total para axudas de regalos de Nadal prevese en 3.000,00 €, e levarase a cabo mediante a tramitación anticipada de gasto que se imputará ao crédito do exercicio 2014, á aplicación orzamentaria 2014.0.230.0.480.09, ao abeiro do establecido no artigo 56 do Regulamento da Lei Xeral de Subvencións (Real Decreto 887/2006, de 21 de xullo). De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión. De ser o caso, poderanse ampliar os importes antes citados conforme o previsto no artigo 31 da Lei 9/2007, do 13 de xuño, de subvencións de Galicia. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios establecidos na base 7ª. Posteriormente publicarase no taboleiro de edictos do Concello unha lista provisional e abrirase un prazo de 5 días para subsanación de documentación. Transcorrido este prazo a Comisión emitirá unha proposta definitiva e de seguido será aprobada pola Xunta de Goberno Local. Notificaráselle a cada solicitante a concesión ou, se fora o caso, a denegación da súa solicitude e a causa desta. Ademais informaráselle do procedemento a seguir para obter a axuda (vale, listado de establecementos conveniados, etc.) 1. Concederase un vale persoal e intransferible para canxear no establecemento correspondente, tal e como se indica nos parágrafos seguintes. Unha vez que a persoa solicitante estea en posesión do vale, poderá adquirir os regalos no correspondente establecemento, á súa libre escolla e polo importe máximo que figura no documento. Se o importe dos regalos adquiridos é inferior ao valor do vale, o persoal do establecemento deberá introducir no recadro establecido para o efecto a contía exacta da venda; se o importe fora superior ao valor do vale, a diferenza será aboada polo/a solicitante. O Concello non asume máis que o importe consignado no vale. O establecemento receptor dos vales non poderá, en ningún caso, requirir á persoa que lle anticipe o importe do vale, nin que lle entregue o vale antes da recepción do regalo. O solicitante nunca deberá asinar e entregar o vale antes da recepción do material comprado. A sinatura do vale e a súa entrega implica a súa conformidade cos produtos entregados, así como, se fora o caso, co importe indicado polo establecemento no recadro establecido para tal efecto. Unha vez entregados os regalos de Nadal, o establecemento quedará en posesión do correspondente vale. Os vales non poderán ser fraccionados, é dicir, o importe total de cada vale só pode ser utilizado nun único establecemento. A persoa beneficiaria do vale terá un prazo de dez (10) días naturais, contados a partir do día seguinte da recepción do vale, para a súa presentación e canxe no establecemento correspondente. A admisión por parte dos establecementos dos vales presentados implica a aceptación das condicións das presentes bases.1. Co obxecto de axilizar a tramitación, antes da presentación das facturas, os establecementos en que se vendan os xoguetes ou análogos deberán rexistrar os seus datos, enviando o anexo III debidamente cuberto en todas as súas epígrafes, ao enderezo que figura no seu pé, ata o 18 de outubro (incluído). Para a acreditación dos datos de identidade os titulares dos establecementos poderán prestar o seu consentimento para a comprobación por medio de acceso telemático ao Sistema de Verificación de Datos de Identidade do Ministerio de Facenda e Administracións Públicas, e para tal fin marcar o recadro correspondente do anexo III ou, en caso contrario, terán que presentar copia do correspondente documento.2. Os establecementos dirixirán as facturas ao Concello de Mugardos. Estas deberán estar emitidas ao CIF do Concello: P1505200D.3. En cada factura deberán figurar, polo menos, os seguintes datos: • O CIF, NIF ou NIE do establecemento. • nome do titular do establecemento (empresa / apelidos e nome). • Os datos do establecemento (denominación comercial, enderezo completo, concello e provincia). • A data da factura. • O número de factura. • O importe total dos vales facturados. • O tipo ou tipos impositivos aplicables ás operacións (base impoñible e IVE do total da factura desagregado). 4. Os vales deben ir grampados coa factura na mesma orde en que se relacionaron. Os vales deben ser orixinais e ter as sinaturas do alcalde, do responsable do establecemento e da persoa solicitante. Non se aceptan vales fotocopiados nin os que carezan dalgunha das sinaturas indicadas. O importe da factura debe coincidir coa suma dos importes dos vales que leve grampados (debe terse en conta que nalgún caso o importe gastado pode ser inferior ao total do vale). Para os efectos da tramitación, cada factura cos seus correspondentes vales configuran unha unidade, de tal xeito que esta non se tramitará cando exista algún problema con calquera dos vales que se xuntan ata que se proceda á súa emenda.5. O persoal do concello revisará as facturas. Se na factura se observa algún defecto de forma ou se o importe desta non coincide co dos vales que a acompañan non se poderá procederá a tramitación do pagamento, e o concello requirirá o establecemento para que o emenda. En todo caso, se algunha factura de 2014 contivese erros que impedisen a súa validación e estes non fosen emendados antes do 10 de decembro, para a tramitación do pagamento ao establecemento deberá emitir unha nova factura con data de 2015.6. O prazo para a presentación das facturas no Concello de Mugardos, por parte dos establecementos será ata o 29 de novembro de 2014 A concesión da axuda comporta as seguintes obrigas: a) Seguir as directrices que se marcan nas presentes bases e destinar o importe da axuda na súa integridade á adquisición dos conceptos relacionados na base 3ª e adaptados á idade do/a neno/a a quen van dirixidos. b) Cooperar co Concello de Mugardos en cantas actividades de inspección e verificación leven a cabo, para asegurar o correcto destino da axuda. c) As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen o custo dos libros e materiais subvencionados. A comisión avaliadora das solicitudes e documentación estará formada por: - Unha das técnicas municipais de servizos sociais - A interventora municipal, ou persoal en quen delegue - O secretario, ou persoal en quen delegue - A/O concelleira/o de Benestar social e Igualdade. As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento Xeral do Concello de Mugardos para o ano 2014 (como tramitación anticipada de gasto). De verse superada esta contía na valoración das solicitudes, priorizarase a concesión de axudas ás unidades familiares que obteñan menores rendas. Anexo I: Modelo de solicitude de de axudas ás familias para a compra de regalo de Nadal 2014 do Concello de Mugardos. Anexo II: Declaracións responsables. Anexo III: Aceptación da participación como entidade colaboradora na xestión das axudas Anexo IV: Declaración responsable sobre percepción de axudas Mugardos, 16 de setembro de 2014 O alcalde, Xosé Fernández Barcia NOTA: No caso de ter feito calquera outra xestión nos Servizos Sociais municipais no presente ano, consulte co persoal do departamento, para evitar ducplicidades na documentación. Aos efectos do disposto na Lei Orgánica 15/1999, de 13 de decembro de Protección de Datos de Carácter Persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. Mugardos, ___de___________-de 2014 Sinatura do/a pai, nai titor/a SR. ALCALDE-PRESIDENTE DO CONCELLO DE MUGARDOS (A CORUÑA) Nome e apelidos _______________________________________________________________________________________, con NIF/pasaporte ________________________________, pai, nai, titor/a dos/as menores: 1. …………………………………………….…………………………………………………………. 2. …………………………………………….…………………………………………………………. 3. …………………………………………….…………………………………………………………. 4. …………………………………………….…………………………………………………………. 5. …………………………………………….…………………………………………………………. 6. …………………………………………….…………………………………………………………. DECLARO: 1.- Estar ao corrente no cumprimento das obrigas tributarias fronte á Seguridade Social, Axencia Tributaria e Concello de Mugardos 2.- Non estar incurso/a en ningunha das prohibicións para obter a condicion de beneficiario/a de subvencións públicas recollidas nos artigos 13 da Lei 38/2003, de 17 de novembro, Xeral de Subvencións e 10 da Lei 9/2007, do 13 de xuño, de Subvencións de Galicia.3.- Estar ao corrente no cumprimento de obrigas por reintegro de subvencións. AUTORIZO ao Concello de Mugardos para que realice as comprobacións oportunas en relación cós apartados anteriores, durante todo o período que dure o proceso de concesión e pago das axudas. Mugardos, ___de___________ de 2014 Sinatura do/a pai, nai titor/a Aos efectos do disposto na Lei Orgánica 15/1999, de 13 de decembro de Protección de Datos de Carácter Persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. SR. ALCALDE-PRESIDENTE DO CONCELLO DE MUGARDOS (A CORUÑA) Aos efectos do disposto na Lei Orgánica 15/1999, de 13 de decembro de Protección de Datos de Carácter Persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. Mugardos, ___ de ______________ de 2014 Sinatura do titular do establecemento SR. ALCALDE-PRESIDENTE DO CONCELLO DE MUGARDOS (A CORUÑA) Nome e apelidos________________________________________________________________________________________, con DNI _______________________ declaro de forma responsable os seguintes extremos:  NON ter solicitadas e/ou concedidas outras axudas para o mesmo concepto.  Ter solicitadas e/ou concedidas outras axudas para o mesmo concepto. Asino as presentes declaracións en Mugardos, o _____ de_______________ de 2014 Aos efectos do disposto na Lei Orgánica 15/1999, de 13 de decembro de Protección de Datos de Carácter Persoal (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente. Que a finalidade para a que se utiliza o tratamento dos seus datos é para a xestión da súa solicitude e dar cumprimento á normativa aplicable. A/O asinante poderá exercitar os seus dereitos de acceso, rectificación, cancelación e oposición relativo a este tratamento do que é responsable o Concello de Mugardos, nos termos da normativa vixente. SR. ALCALDE-PRESIDENTE DO CONCELLO DE MUGARDOS (A CORUÑA)